**KÖRFORGÁSOS GAZDASÁG TERVEZŐ-FEJLESZTŐ MÉRNÖK MESTERKÉPZÉSI SZAK**

A mesterképzésbe történő belépésnél előzményként elfogadott szakok:

1.teljes kreditérték beszámításával vehető figyelembe: a környezetmérnöki alapképzési szak;

2. meghatározott kreditek teljesítésével elsősorban számításba vehető: a műszaki képzési területről az energetikai mérnöki, a vízügyi üzemeltetési mérnök alapképzési szak,

szak;

3. meghatározott kreditek teljesítésével vehetők figyelembe továbbá: azok az alapképzési és mesterképzési szakok, illetve a felsőoktatásról szóló 1993. évi LXXX. törvény szerinti szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

A 2. és 3. pontban megadott oklevéllel rendelkezők esetén a mesterképzési képzési ciklusba való belépés minimális feltételei.

A mesterképzésbe való belépéshez szükséges minimális kreditek száma 60 kredit az alábbi területekről:

- természettudományi ismeretek (matematika, fizika, kémia, biológia, ökológia) 20 kredit,

- gazdasági és humán ismeretek (közgazdaságtan, jogi ismeretek, menedzsment, vezetés-szervezés, projektmenedzsment, kommunikáció, társadalomtudományi ismeretek) területéről 10 kredit,

- informatikai ismeretek (számítástechnika, információs rendszerek, programozás) 5 kredit,

- mérnöki szakmai ismeretek (tervezés, fejlesztés, folyamatirányítás, energetika-technológia, gépészet) 25 kredit.

A mesterképzésbe való felvétel feltétele, hogy a hallgató a korábbi tanulmányai alapján a felsorolt területeken legalább 30 kredittel rendelkezzen. Mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint a mesterfokozat megszerzésére irányuló képzéssel együtt kell megszerezni.

Felzárkóztató modulok:

* Természettudományi felzárkóztató modul
* Gazdasági- és társadalomtudományi felzárkóztató modul
* Informatikai felzárkóztató modul
* Mérnöki szakmai ismeretek felzárkóztató modul

A kérelemhez csatolni kell a teljesítést igazoló dokumentumokat (leckekönyvi másolatot) és az elfogadtatni kívánt tárgy tematikáját. Nem kell kreditelismertetési eljárást kérni a **környezetmérnöki alapképzési** végzettséggel rendelkezőknek!!